钦定古今图书集成/明伦汇编/官常典/第498卷 > 耶律德威
## 钦定古今图书集成/明伦汇编/官常典/第498卷 > 耶律德威

按《辽史耶律隆运传》：“隆运弟德威，性刚介，善驰射。保
宁初，历上京皇城使、儒州防御使，改北院宣徽使。干
亨初，丁父丧彊，起复职，权西南招讨使。统和初，党项
寇边，一战却之，赐剑，许便宜行事，领突吕不、迭剌二
纠军，以讨平稍古葛功真，授招讨使。夏州李继迁叛
宋内附，德威请纳之。既得继迁，诸夷皆从玺书褒奖。”
与惕隐、耶律善补败宋将杨继业，加开府仪同三司、
同政事门下平章事。未几，以山西城邑多陷，夺兵柄。
李继迁受赂，潜怀二心，奉诏率兵往谕，继迁托以西
征，不出德威至灵州，俘掠而还。年五十五卒，赠兼侍
中。子雱金，终彰国军节度使。二孙：谢十、涤鲁。谢十终
惕隐。